33 Atreneefo, Yehowa nti munni ahurusi.+Ɛfata sɛ teefo yi no ayɛ.2 Momfa sankuten nna Yehowa ase;Momfa sanku a ɛso nhama yɛ du nto ayeyi nnwom* mma no.3 Monto dwom foforo mma no;+Monyere mo ho mmɔ sanku ma ɛnyɛ dɛ na mommɔ ose nka ho,4 Efisɛ Yehowa asɛm di mu,+Na sɛnea ɔyɛ ne nnwuma nyinaa kyerɛ sɛ ɔyɛ ɔnokwafo.5 Ɔdɔ trenee ne atɛntrenee.+Yehowa dɔ a enni huammɔ ahyɛ asaase so ma.+6 Yehowa de n’anom asɛm na ɛyɛɛ ɔsoro,+Na honhom* a efi n’anom na ɔde yɛɛ emu biribiara.*7 Ɔno na ɔboaboa ɛpo mu nsu ano te sɛ nea wagye ho ban,+Na ɔma nsu a ɛrebu fa so kogu akorae.8 Momma asaase nyinaa nsuro Yehowa.+Momma nnipa a wɔwɔ wiase ho mpopo n’anim.9 Ɔno na ɔkae, na ɛbaa mu;+Ɔno na ɔhyɛe, na ɛyɛɛ hɔ.+10 Amanaman no tu agyina a, Yehowa bɔ gu;+Sɛ aman no fa adwene a, ɔma ɛyɛ kwa.+11 Yehowa apɛde* de, ebegyina daa;+Ne komam nsusuwii wɔ hɔ fi awo ntoatoaso so kosi awo ntoatoaso so.12 Anigye ne ɔman a wɔn Nyankopɔn ne Yehowa;+Nnipa a wapaw wɔn sɛ n’agyapade.+13 Yehowa fi soro hwɛ fam,Na ohu nnipa mma nyinaa.+14 Ɔte ne tenabea hɔ,Na ɔhwɛ wɔn a wɔtete asaase so.15 Ɔno na ɔnwene obiara koma;Ɔpɛɛpɛɛ wɔn nnwuma nyinaa mu.+16 Ɔhene biara nni hɔ a asraafo dodow betumi agye no nkwa;+Ɔkatakyi nso, ɛnyɛ n’ahoɔden dodow na ebegye no.+17 Mfa wo ho nto ɔpɔnkɔ so, efisɛ ɔrentumi nnye wo nkwa.*+Ahoɔden dodow a ɔpɔnkɔ wɔ no ntumi nnye onipa nkwa.18 Hwɛ! Yehowa hwɛ wɔn a wosuro no no so;+Wɔn a wɔtwɛn ne dɔ a enni huammɔ no, ɔhwɛ wɔn so,19 Ɔpɛ sɛ ogye wɔn* fi owu mu,Na ogye wɔn nkwa wɔ ɔkɔm bere mu.+20 Yɛn ani* da Yehowa so.Ɔno ne yɛn boafo ne yɛn kyɛm.+21 Ne mu na yɛn koma di ahurusi,Efisɛ yegye ne din kronkron no di.+22 O Yehowa, ma wo dɔ a enni huammɔ ntena yɛn so,+Na wo na yɛn ani da wo so.+
twi_Latn